hotchpotch/miracl-hf-unified huggingface dataset:
Satuaapinen
Satuaapinen on vuonna 1955 julkaistu Aale Tynnin kirjoittama aapinen, jonka on kuvittanut Maija Karma. Se on yhdessä vuotta myöhemmin ilmestyneen "Kultaisen aapisen" kanssa Tynnin suosituin teos, josta on otettu 16 painosta ja myyty yli 300 000 kappaletta.
"Satuaapinen" syntyi Aale Tynnin aviomiehen akateemikko Martti Haavion aloitteesta, kun hän pyysi Tynniä laatimaan lukemaan opetteleville lapsille tarkoitetun aapiskirjan. Sen esikuvana oli Ruotsissa vuonna 1948 julkaistu aapinen "Nu ska vi läsa". "Satuaapinen" sisältää Tynnin runoja, jotka vaikeutuvat alun tavausharjoituksista kirjan loppua kohden. Kuvituksen lisäksi tekstin lomassa on myös pieniä tehtäviä. Teos oli pohjana vuotta myöhemmin julkaistulle "Kultaiselle aapiselle", joka muokattiin myös koulukäyttöön sopivaksi Haavion ja kouluneuvos Aleksanteri Hinkkasen avustuksella. Lisäksi samaan sarjaan kuuluvat vielä Tynnin ja Haavion yhdessä laatimat "Kultainen lukukirja" (1957), "Kultaiset aapissadut" (1959) ja "Kultainen kotiseutu" (1960). Kaikkien kuvituksesta vastasi Maija Karma.
Kirja sisältää myös tunnetun, nykyään epäkorrektina pidetyn värssyn "”Neekeri pesee kasvojaan, muttei valkene ollenkaan”", jonka kuvituksena on kasvojaan pesemään kumartunut alkuasukasnainen.
Pertti Nurmi
Pertti Nurmi on suomalainen päätoimittaja ja valokuvaaja. Nurmi on kuvannut bluesmuusikoita 1970-luvulta lähtien, jolloin hän kuvasi Suomessa konsertoinutta Muddy Watersia.
Nurmi on työskennellyt "Blues Newsin" päätoimittajana, toimituspäällikkönä ja valokuvaajana.
Blues Foundation myönsi Nurmelle Keeping the Blues Alive -palkinnon sen taide- ja valokuvaussarjassa vuonna 2015.
Kirjallisuuskatsaus
Kirjallisuuskatsaus tarkoittaa tiettyyn aiheeseen liittyviin lähteisiin (tutkimus- ja metodikirjallisuuteen) perehtymistä tai tällaisen perehtymisen dokumentoitua tulosta. Kirjallisuuskatsauksia tehdään eri tarkoituksiin: katsaus voi palvella tutkimuksen suunnittelua, liittyä tutkimusrahoituksen hankkimiseen, palvella kehittämistoimintaa tai sen suunnittelua tai perustua tekijän henkilökohtaiseen tiedon tarpeeseen.
Tutkimuksellinen kirjallisuuskatsaus tarkastelee tutkimusaiheeseen liittyviä näkökulmia, teorioita, menetelmällisiä valintoja sekä tuloksia. Kirjallisuuskatsaus tuo esiin myös tutkimuksen tekijöiden nimiä, jotka ovat hyödyllisiä tutkimuskentän tuntemuksen ja tiedonhankinnan kannalta.
Kirjallisuuskatsauksia on käyttötarkoituksen mukaan useita tyyppejä:
Systemaattisen kirjallisuuskatsauksen pohjalta usein tehtävä meta-analyysi yhdistää tilastollisin menetelmin aiempien määrällisten tutkimusten tulokset uudeksi tilastolliseksi tulokseksi. Näin saatu tulos perustuu yhtä suureen aineistoon kuin aiemmat tutkimukset yhteensä ja on siten luotettavampi.
KDM Thetis (F357)
KDM Thetis (runkonumero F357) on Tanskan laivaston Thetis-luokan merivalvonta-alus.
Alus tilattiin Svendborg Shipyard Limitediltä. Sen köli laskettiin 10. lokakuuta 1988 ja alus laskettiin vesille 14. heinäkuuta 1989. Alus valmistui 1. heinäkuuta 1991.
Alus oli huhtikuusta kesäkuuhun 1991 Århus Flydedokilla, jolloin sen perä oikaistiin ja siihen asennettiin kaapeliportti. Tanskan laivasto allekirjoitti keväällä 1991 Nunaoilin kanssa viisivuotisen sopimuksen, jonka mukaan "Thetistä" voidaan käyttää seismologisten mittausten tekemiseen Grönlannin rannikolla etsittäessä öljyä (projekti Kanumas). Alus lähti 12. heinäkuuta ensimmäiselle niin sanotulle Kanumas-partiomatkalleen Grönlannin rannikolle. Alus saavutti 10. syyskuuta Tanskan laivaston alusten saavuttaman pohjoisimman pisteen 79 astetta 29,4 minuuttia.
Alus oli 15. kesäkuuta 1992 kuningasparin hopeahääpäivän kunniaksi järjestetyn laivastokatselmuksen lippulaivana. Se on palveluksessa 2014.
Nikkelioksidi
Nikkelioksidi (NiO) on nikkeli- ja oksidi-ionien muodostama epäorgaaninen ioniyhdiste. Yhdistettä käytetään muun muassa väriaineena lasin ja keramiikan valmistuksessa, katalyyttinä ja katalyyttien valmistamiseen ja muiden nikkeliyhdisteiden valmistamiseen. Luonnossa nikkelioksidia esiintyy bunseniittimineraalina.
Nikkelioksidi on huoneenlämpötilassa vihreää tai vihreänharmaata kiteistä ainetta. Yhdisteen alkeiskoppi on kuutiollinen ja kiderakenne on samanlainen kuin natriumkloridilla. Puhdas nikkelioksidi on väriltään vihreää, mutta se on usein koostumukseltaan epästoikiometristä, mikä aiheuttaa harmahtavan värin. Epästoikiometrisuudesta johtuen yhdiste on p-tyypin puolijohde. Nikkelioksidi ei liukene veteen, mutta liukenee helposti happoliuoksiin. Nikkelioksidi voidaan hapettaa happipitoisessa ilmassa korkeammiksi oksideiksi, joiden koostumus vaihtelee. Yhdiste voidaan pelkistää Raney-nikkeliksi vedyttämällä 200 °C:n lämpötilassa.
Monien muiden nikkeliyhdisteiden tavoin nikkelioksidi on syöpää aiheuttava eli karsinogeeninen aine.
Erittäin puhdasta nikkelioksidia voidaan valmistaa kuumentamalla nikkelijauheen ja veden seosta 1 000 °C:n lämpötilaan. Muita tapoja valmistaa yhdistettä ovat eräiden nikkeliyhdisteiden kuten nikkelihydroksidin, nikkelikarbonaatin, nikkelinitraatin tai nikkelioksalaatin kuumentaminen. Nikkelin kuumentaminen happipitoisessa ilmassa johtaa koostumukseltaan epämääräisen oksidin muodostumiseen.
Nikkelioksidia käytetään värjäämään keramiikkaa, lasitteita ja emaleja vihreäksi, keltaiseksi tai ruskeaksi. Muita käyttökohteita ovat ruostumattoman teräksen ja seosterästen valmistus, nikkeliakuissa käytettävien elektrodien valmistus, katalyyttinä orgaanisen kemian prosesseissa ja katalyyttien valmistus, nikkeliyhdisteiden valmistus ja kaasujen suodatukseen käytettävien nikkelikuitujen valmistus.
KDM Triton (F358)
KDM Triton (runkonumero F358) on Tanskan laivaston Thetis-luokan merivalvonta-alus.
Alus tilattiin Svendborg Shipyard Limitediltä. Sen köli laskettiin 27. kesäkuuta 1989 ja alus laskettiin vesille 16. maaliskuuta 1990. Alus valmistui 2. joulukuuta 1991.
Alus vieraili maaliskuusta huhtikuuhun 1992 Yhdysvalloissa ja entisessä Tanskan Länsi-Intiassa osallistuen alueen myynnin 75 vuotisjuhlallisuuksiin.
Alus osallistui 15. kesäkuuta 1992 kuningasparin hopeahääpäivän kunniaksi järjestettyyn laivastokatselmuksen. Alus vieraili vuonna 1995 New Yorkissa ja se on edelleen palveluksessa 2014.
Dammartin-en-Goële
Dammartin-en-Goële [damaʁtɛ̃ ɑ̃ ɡɔɛl] on Ranskan kunta Seine-et-Marnen departementissa Île-de-Francen hallintoalueella. 9 neliökilometrin laajuisessa kunnassa oli vuoden 2012 väestönlaskennassa 8 464 asukasta.
Dammartin sijaitsee noin 25 kilometriä Pariisin keskustasta koilliseen, melko lähellä Charles de Gaullen kansainvälistä lentoasemaa.
9. tammikuuta 2015 kaupunki oli tapahtumapaikkana kahta päivää aiemmin tapahtuneeseen Charlie Hebdon iskuun liittyvässä poliisioperaatiossa. Pääepäiltyinä pidetyt Kouachin veljekset linnoittautuivat yhden panttivangin kanssa kunnassa toimivaan painotaloon noin kuudeksi tunniksi, kunnes saivat surmansa poliisin rynnäkössä.
Massadio Haïdara
Massadio Haïdara (s. 2. joulukuuta 1992 Trappes, Ranska) on ranskalainen jalkapalloilija, pelipaikaltaan vasen laitapuolustaja. Hän edustaa kaudella 2014–2015 Englannin Valioliigan Newcastle Unitedia.
Haïdara edusti juniorina La Verrièreä, Versaillesia, Boulogne-Billancourtia ja Nancya. Hän teki ensiesiintymisensä Ranskan pääsarjassa Ligue 1:ssä 18-vuotiaana 11. joulukuuta 2010, kun Nancy voitti Sochauxin 1–0. Yhteensä hän pelasi jo ensimmäisellä liigakaudellaan 2010–2011 yhdeksän ottelua, joista kuudessa hän oli avauskokoonpanossa. Kaudella 2011–2012 Haïdaran vastuu nousi, ja hän aloitti kaikki pelaamansa 19 liigaottelua. Kaudella 2012–2013 Haïdara ehti pelata 17 liigaottelua aloittaen jälleen ne kaikki, kunnes Englannin Valioliigan Newcastle United hankki hänet 24. tammikuuta 2013 2,5 miljoonan euron siirtosummalla.
Valioliiga-kauden 2012–2013 kevätpuoliskolla Haïdara pelasi neljä ottelua. Hän teki ensiesiintymisensä Valioliigassa 10. maaliskuuta 2013 Newcastlen voittaessa kotonaan Stoke Cityn maalein 2–1. Ensimmäisen täyden Newcastle-kautensa aikana Haïdara istui suurimman osan otteluista vaihtopenkillä pelaten 11 liigapeliä.
KDM Vædderen (F359)
KDM Vædderen (runkonumero F359) on Tanskan laivaston Thetis-luokan merivalvonta-alus.
Alus tilattiin Svendborg Shipyard Limitediltä. Sen köli laskettiin 19. maaliskuuta 1990 ja alus laskettiin vesille vielä saman vuoden lopulla 21. joulukuuta. Alus valmistui 9. kesäkuuta 1992.
Alus osallistui syyskuussa laivastovierailuihin Ranskassa, Espanjassa ja Italiassa. Marrskuusta 1993 tammikuuhun 1994 alus oli Kauko-Idän kiertueella markkinoitaessa Tanskan laivasto-osaamista. Elokuussa 1994 alus osallistui vastaavaan tapahtumaan Etelä-Afrikassa.
Alus oli modernisoitavana tammikuusta kesäkuuhun 2006 3rd Galathea Expedition 2006-2007 -tapahtumaa varten. Se lähti 11. elokuuta Kööpenhaminasta Färsaarille, mistä se jatkoi edelleen Grönlantiin, Afrikkaan, Australiaan, Etelä- ja Pohjois-Amerikkaan sekä Neitsytsaarille. Matkan piti alun perin kulkea Välimeren läpi Suezin kanavalle ja edelleen Tanskan entisiin siirtomaihin Tranquebariin ja Nikobaareilla, mutta poliittiset erimielisyydet islamilaisten valtioiden kanssa aiheuttivat muutoksen reittiin. Alus kiersi Afrikan vieraillen Kapkaupungissa, mistä se jatkoi suoraan Darwiniin.
Alus on edelleen palveluksessa 2014.
Albersin projektio
Albersin projektio eli Albersin oikeapintainen kartioprojektio on Heinrich C. Albersin 
vuonna 1805 keksimä karttaprojektio. Se kuuluu kartio­projektioiden ryhmään, ja siinä käytetään kahta standardileveyspiiriä. Se on "oikea­pintainen" eli siinä eri alueiden pinta-alat ovat oikeassa suhteessa, mutta kartan mittakaava ei kaikkialla ole sama joka suuntaan eivätkä alueet näy oikean muotoisina. Standardi­leveys­piirien välisellä alueella nämä vääristymät ovat kuitenkin vähäisiä.
Albersin projektio on yksi Brittiläisen Kolumbian kartoissa käytettävistä projektioista
Seuraavassa käytetään kartan keskiosan kautta kulkevalle, kartassa pysty­suorana näkyvälle pituus­piirille
(referenssi­pituus­piirille) merkintää λ, referenssi­leveys­piirille merkintää φ sekä standardi­leveys­piireille merkintöjä φ ja φ. Tällöin maanpinnan piste, jonka maan­tieteellinen leveys on formula_1 ja pituus formula_2, kuvautuu tasolle pisteeseen, jonka karteesiset koordinaatit ("x", "y") ovat:
missä
Jos pohjois- tai etelänapa on toisena standardi­leveys­piirinä, sanotaan projektiota Lambertin oikea­pintaiseksi kartio­projektioksi. Siinä napa näkyy pisteenä, kun se Albersin projektiossa yleensä näkyy ympyrän­kaarena. Eräänlaisina Albersin projektion raja­tapauksina voidaan pitää myös Lambertin oikea­pintaisen taso­projektion sitä erikoistapauksta, jossa projektion keskus on navalla, sekä Lambertin oikea­pintaista lieriö­projektiota; näistä edellinen saadaan valitsemalla napa ja jälkimmäinen valitsemalla päiväntasaaja ainoaksi standardi­leveys­piiriksi. Näissä tapauksissa on kuitenkin edellä esitettyjä kaavoja muutettava.
Pikku-Hustu
Pikku-Hustu on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Järven pinta-ala on 0,87 hehtaaria ja sen pituus on 220 metriä ja leveys 80 metriä. Järveen laskee metsäoja ja toinen metsäoja suuresta tekolammesta ja sen luusua sijaitsee järven luoteis
Järven rantaviiva on 0,55 kilometriä pitkä ja ranta on pääosin peltomaata. Järvi on Hahmajärven kylän kulttuuriympäristöä, jonka kolme tilaa sijaitsevat rannan läheisyydessä.
British Academy Film Awards 2015
British Academy Film Awards 2015 oli järjestyksessään 68. Bafta-palkintogaala, jossa jaettiin palkintoja vuoden 2014 elokuville. Gaala järjestettiin Royal Opera Housessa Lontoossa 8. helmikuuta 2015. Gaalan juonsi jälleen Stephen Fry.
Gaala nähtiin ensi kertaa suorana lähetyksenä Suomessa TV5-kanavalla klo 23.00.
Iso-Hustu
Iso-Hustu on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Järven pinta-ala on 14,7 hehtaaria ja sen pituus on 750 metriä ja leveys 350 metriä. Järvi on kuitenkin keskeltä 90 metriä kapea. Järveen laskee ympäröivien peltojen ojia, mutta Pukkikallion viereen laskee kaakosta Pikku-Hustun ja erään tekolammen laskuoja. Iso-Hustun luusua sijaitsee järven länsirannalla, josta saa alkuunsa 750 metriä pitkä laskuoja Hahmajärveen.
Järven rantaviiva on 2,0 kilometriä pitkä ja ranta on peltoa ja puoliksi moreeni- ja kalliopohjaista metsämaastoa. Järvi on Hahmajärven kylässa ja sen ympäröi neljä maatilaa ja joukko loma-asuntoja.
Valkijärvi (Pukara)
Valkijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Järven pinta-ala on 9,3 hehtaaria, ja sen pituus on 700 metriä ja leveys 150 metriä. Järveen laskee joidenkin metsäojien vedet. Sen luusua sijaitsee järven itärannalla, josta saa alkuunsa 300 metriä pitkä laskuoja Hahmajärveen.
Järven rantaviiva on 1,7 kilometriä pitkä, ja ranta on pääosin moreeni- ja kalliopohjaista metsämaastoa. Rannoille on rakennettu lukuisia loma-asuntoja. Järvi sijaitsee Hahmajärven ja Pukaran kylien lähellä, mutta vain yksi tila sijaitsee järven lähettyvillä.
Haimalainen
Haimalainen on Pirkanmaalla Sastamalassa ja Hämeenkyrössä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Ovaalin muotoisen järven pinta-ala on 1,1 hehtaaria ja sen halkaisiaja on 150 metriä. Järveen laskee suo-ojia ja sen luusua sijaitsee järven pohjoisrannalla, josta saa alkuunsa 2,2 kilometriä pitkä laskuoja, joka yhtyy Pukaranjokeen kolme kilometriä ennen Hahmajärveä ja 500 metriä Kyröjoen liittymiskohdan alapuolella.
Järven rantaviiva on 0,41 kilometriä pitkä ja ranta on pääosin moreeni- ja kalliopohjaista metsämaastoa. Vaikka se on metsäjärvi, on sille rakennettu neljä loma-asuntoa. Hämeenkyrön raja kulkee järven yli niin, että suurin osa järvestä jää Sastamalan puolelle.
Vuoden 1855−56 Kalmbergin kartastossa järven nimi kirjoitettiin "Haimalampi".
Mustajärvi (Mustajärvenkulma)
Mustajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Järven pinta-ala on 26,3 hehtaaria ja sen pituus on 1,2 kilometriä ja leveys 450 metriä. Järveen laskee pelto-ojia ja suo-ojia. Sen luusua sijaitsee järven luoteisrannalla, josta saa alkuunsa 1,7 kilometriä pitkä laskuoja Pukaranjokeen Piippukosken alapuolelle.
Järven rantaviiva on 3,2 kilometriä pitkä ja ranta on pääosin peltomaata ja Mustajärvenkulman kylän tiloja ympäröi järven. Seututie 249 ohittaa järven sen itäpuolelta.
KDM Hvidbjørnen (F360)
KDM Hvidbjørnen (runkonumero F360) on Tanskan laivaston Thetis-luokan merivalvonta-alus.
Alus tilattiin Svendborg Shipyard Limitediltä. Sen köli laskettiin 2. tammikuuta 1991 ja alus laskettiin vesille vielä saman vuoden lopulla 11. lokakuuta. Alus valmistui 30. marraskuuta 1992.
Alus on edelleen palveluksessa 2014.
KDM Iver Huitfeldt
KDM Iver Huitfeldt (runkonumero F361) on Tanskan laivaston Iver Huitfeldt -luokan fregatti.
Alus tilattiin Odense Staatskibvaerftilta. Sen köli laskettiin 2. kesäkuuta 2008 ja alus laskettiin vesille 11. maaliskuuta 2010. Alus valmistui 21. tammikuuta 2011.
Alus on palveluksessa 2014.
Jääkiekon nuorten naisten maailmanmestaruuskilpailut 2011
Jääkiekon nuorten naisten maailmanmestaruuskilpailut 2011 pelattiin Ruotsissa ja pelipaikkakuntana toimi Tukholma. Maailmanmestaruuden voitti Yhdysvallat.
Pääsarja
1. divisioona
Sanajahti 2
Sanajahti 2 on Fugon kehittämä ja julkaisema, lokakuussa 2013 ilmestynyt pulmapeli. Peli on saatavilla iOS:ille ja Androidille.
Pelin idea on sama kuin edeltäjässään Sanajahdissa. Tarkoitus on löytää 16 ruudun sanaruudukosta tietyssä ajassa mahdollisimman paljon sanoja. Mitä pidempi sana, sitä enemmän siitä saa pisteitä.
Sanajahti 2:sta on ensimmäisen pelin tapaan julkaistu monta versiota eri kielillä. Peli on suosittu monessa maassa. Sensortower-nettisivuston mukaan peliä pelataan kaikista maista eniten Suomessa.
Jussi-palkinnot 2015
Jussi-gaala 2015 järjestettiin 1. helmikuuta 2015 Helsingin Kaapelitehtaalla. Elokuvien Jussi-ehdokkuudet julkistettiin 9. tammikuuta 2015. Eniten ehdokkuuksia saivat elokuvat "He ovat paenneet" (ehdolla seitsemässä kategoriassa) ja "Päin seinää" (viisi ehdokkuutta).
Cirilo
Cirilo Tadeus Cardoso Filho (s. 20. tammikuuta 1980 São Paulo, Brasilia) on brasilialaissyntyinen venäläinen futsalpelaaja. Hän edustaa nykyisin Dinamo Moskovaa ja Venäjän futsalmaajoukkuetta. Cirilo on 183 senttimetriä pitkä ja painaa 83 kilogrammaa.
Cirilo on osallistunut kaksiin MM-kilpailuihin, jossa hän on ollut parhaimmillaan neljäs. EM-kilpailuissa Cirilo on pelannut neljä kertaa. EM-kisoista hän on voittanut kaksi hopeaa ja yhden pronssin. Maajoukkueessa hän on pelannut vuodesta 2006.
Vuonna 2003 Venäjälle Spartakiin pelaamaan muuttanut Cirilo on edustanut vuodesta 2004 Dinamo Moskovaa. Hän on voittanut maan liigan seitsemän kertaa ja cupin kuudesti.
KDM Peter Willemoes
KDM Peter Willemoes (runkonumero F362) on Tanskan laivaston Iver Huitfeldt -luokan fregatti.
Alus tilattiin Odense Staatskibvaerftilta. Sen köli laskettiin maaliskuussa 2009 ja alus laskettiin vesille joulukuussa 2010. Aluksen kastoi 13. toukokuuta 2011 Tanskan pääministeri Lars Løkke Rasmussen. Alukselle asennettiin toukokuussa APAR-tutkatorni luokan ensimmäisenä aluksena ja se aloitti kesäkuussa koeajot. Alus luovutettiin laivastolle kesäkuun lopulla. Luovutuksen jälkeen alukselle asennettiin ilmatorjunta- ja muitä järjestelmiä.
Alus lähti lokakuussa 2011 koepurjehdukselle Karibianmerelle, jossa muun muassa testattiin aluksen ilmanvaihtoa, jäähdytystä sekä ilmastointia. Palattuaan Tanskaan alukselle asennettiin 2012 kaksi 76 millimetrin tykkiä sekä 35 millimetrin CIWS, joiden koeammunnat suoritettiin ennen APAR-järjestelmän testausta. Thales sai APARin järjestelmätestaukset päätökseen maaliskuussa 2013 ja vuoden loppu käytettiin aluksen tietojärjestelmien päivityksiin. Näiden päätyttyä suoritettiin ESSM-ohjusten koeammunnat marraskuun lopulla Skotlannin rannikolla. Alus on palveluksessa 2014 ja se on todennäköisesti ensimmäinen aluksista, joka saavuttaa täyden operaatiovalmiuden vuoden 2015 aikana.
KDM Niels Juel (F363)
KDM Niels Juel (runkonumero F363) on Tanskan laivaston Iver Huitfeldt -luokan fregatti.
Alus tilattiin Odense Staatskibvaerftilta. Sen köli laskettiin joulukuussa 2009 ja alus laskettiin vesille joulukuussa 2010 hieman ennen "KDM Peter Willemoesia". Aluksen kastoi 7. marraskuuta 2011 kruununprinsessa Mary. Alus valmistui marraskuussa 2011 ja sen pitäisi olla laivastopalveluksessa vuoden 2014 lopulla.
Alus on palveluksessa 2014.
Juha-Matti Savolainen
Juha-Matti Savolainen (s. 26. toukokuuta 1991) on suomalainen futsalmaalivahti. Seuratasolla Savolainen edustaa Futsal-liigassa pelaavaa Kampuksen Dynamoa, minne hän siirtyi kaudeksi 2015-2016 Oulun Tervareista. Savolainen voitti Futsal-Liigan mestaruuden ensimmäistä kertaa urallaa keväällä 2018 Kampuksen Dynamon riveissä. Savolainen on voittanut liigaurallaan myös kaksi hopeaa ja pronssin.
Savolainen kuuluu myös Suomen futsalmaajoukkueeseen. Hän pelasi "Saliharrien" paidassa vuoden 2014 Nordic Futsal Cupissa, jonka Suomi voitti. Savolainen kuului myös joulukuussa 2014 Nordic Stars -joukkueeseen, joka kohtasi ystävyysottelussa MNK Dinamo Futsalin Kroatiassa. Nordic Stars voitti pelin 4-6. Savolainen jakaa KaDyssa torjuntavastuuta Niila-Ville Laitisen kanssa, mutta on maajoukkueen ykkösmaalivahti. Savolainen on 184 senttimetriä pitkä ja painaa 80 kilogrammaa.
Matthew Pollock
Matthew "Matt" Pollock (s. 26. huhtikuuta 1990) on yhdysvaltalainen lentopalloilija, joka edustaa Sveitsin pääsarjassa pelaavaa Volley Näfelsiä. Pelipaikaltaan 208 senttimetriä pitkä Pollock on keskitorjuja.
Suomessa Pollock pelasi vuodet 2012-2015. Vuonna 2012 hän liittyi Team Lakkapään eli Perungan Poikien vahvuuteen. PerPossa Pollock pelasi kahden kauden ajan, ennen kuin siirtyi kaudeksi 2014-2015 hallitsevaan Mestaruusliigan mestariin Vammalan Lentopalloon. VaLePassa Pollock pelasi numerolla 5. Kesällä 2015 Pollock siirtyi Sveitsin pääsarjan Volley Näfelsin riveihin.
Pollock ylettyy maksimissaan 355 senttimetrin korkeuteen. VaLePassa hänen kummiyrityksenään toimi Maa- ja vesirakennus Timo Kiri. Vuonna 2011 Pollock kutsuttiin Yhdysvaltain leiriryhmään vuoden 2011 kesäuniversiadeja varten. Lopulliseen joukkueeseen Pollock ei kuitenkaan päässyt.
Milim
Milim () on Harel Skaatin esittämä kappale, joka edusti Israelia vuoden 2010 Eurovision laulukilpailussa Oslossa. Kappaleen on säveltänyt Tomer Hadadi ja sanoittanut Noam Horev. Se lauleltaan heprean kielellä.
Milim selviytyi toisesta semifinaalista jatkoon oltuaan semifinaalin kahdeksas 71 pisteellä. Finaaliin yhtenä ennakkosuosikeista lähtenyt Israel jäi lopulta sijalle 14 niin ikään 71 pisteellä. Kappale sai parhaimmillaan 10 pistettä Suomelta ja Alankomailta.
Markku Linnusmäki
Markku Juhani Linnusmäki (s. 30. maaliskuuta 1956 Tampere) on entinen suomalainen jalkapalloilija. Hän oli pelipaikaltaan hyökkääjä.
Linnusmäki on Tampereen Palloilijoiden kasvatti. Hän debytoi seuran riveissä Mestaruussarjassa kaudella 1973. Kun TaPa yhdistyi Ilves-Kissojen kanssa Tampereen Ilvekseen, siirtyi Linnusmäki pelaamaan II divisioonaan sen reservijoukkue Ilves-Palloon. Kaudella 1977 hän oli joukkueensa paras maalintekijä III divisioonassa 18 maalillaan. Seuraavaksi vuodeksi Linnusmäki nousi Ilveksen edustusjoukkueeseen, joka pelasi I divisioonassa. Ilves voitti kauden päätteeksi sarjan ja nousi Mestaruussarjaan, Linnusmäen viimeistellessä seitsemän maalia.
Toisena pääsarjavuotenaan Linnusmäki pelasi henkilökohtaisesti parhaan kautensa voittaen maalikuninkuuden tekemällä runkosarjassa 13 maalia ja osuen myös neljästi karsintasarjassa. Hän oli mukana voittamassa myös Suomen Cupia. Seuraavina kausina Linnusmäki ei yltänyt samoihin lukemiin, mutta lukeutui kuitenkin Ilveksen avainpelaajiin hyökkäyksessä. Viimeiset vuotensa pääsarjassa hän tuli kentälle enimmäkseen vaihdosta. Kaudeksi 1987 Linnusmäki siirtyi II divisioonassa pelanneeseen Tampereen Peli-Poikiin, jossa pelasi uransa viimeiset kaksi kautta ennen lopettamistaan 32-vuotiaana.
Unholy Savior
Unholy Savior on suomalaisen Battle Beast -yhtyeen kolmas studioalbumi. Se julkaistiin tammikuussa 2015. Albumi nousi heti ensimmäisellä myyntiviikollaan Suomen virallisen albumilistan kärkeen.
Montrouge
Montrouge on Ranskan kunta ja Pariisin eteläinen lähiö noin 4,5 kilometriä Pariisin keskustasta etelään. Siellä on arviolta 48 954 asukasta (vuonna 2014) ja sen pinta-ala on 2,07 neliökilometriä. Montrouge onkin yksi tiheimmin asuttuja kuntia koko Euroopassa: kunnassa asuu 23 649 asukasta neliökilometrillä.
Montrouge [mɔ̃.ʁuʒ] tarkoittaa suomeksi punaista vuorta, mikä juontaa juurensa alueen punasävyiseen maaperään. Nimi esiintyy luostariasiakirjoissa ensi kertaa vuonna 1194. Kylässä olikin keskiajalla monia luostareita ja muita uskonnollisia yhteisöjä. 1500-luvulla alueelta alettiin louhia kiveä Pariisin rakentamiseen. 1500-luvun lopun dokumenteissa alue on merkitty varatuksi kuninkaallisiin metsästystarpeisiin, ja 1600–1700-luvuilla Montrouge tunnettiin monista tuulimyllyistään.
Vuoden 1860 alusta suurin osa Montrougeksi kutsutusta alueesta liitettiin Pariisin kuntaan. Tuo alue tunnetaan nyt Pariisin 14. arrondissementin alueena nimeltä Petit-Montrouge. Loppuosasta muodostettiin Montrouge-niminen kunta. Vuonna 1875 Montrougen kunta sai lisäaluetta naapurikunnista Châtillon ja Bagneux.
1920-luvulla Montrouge alkoi teollistua monien kirjapainoyritysten myötä, jotka nykyisin ovat joko lopettaneet tai muuttaneet kauemmas Pariisista. Nykyisin Montrougen pääelinkeinoja ovat erilaiset yrityspalvelut ja televiestintä.
Montrougeen kulkee Pariisin metrolinja numero 4, pääteasemana Mairie de Montrouge. Vuonna 2013 avatun linjan 13 pääteasema sijaitsee kuntien Montrouge ja Châtillon rajalla. Suunnitteilla on metroradan jatkaminen vielä etelämmäs, asemina Verdun Sud ja Bagneux. Bussilinja 68 kulkee Montrougesta Pariisin Montparnasselle, Louvreen ja Place de Clichy -aukiolle kaupungin luoteisosassa. Kymmenkunta muuta bussilinjaa kulkee Montrougen kautta Porte d’Orleansiin. RER-junalinjalla B pääsee Montrougesta aina Charles de Gaullen lentokentälle joko Gentillyn tai Laplacen asemalta.
Suomyrttikasvit
Suomyrttikasvit eli norkkomyrttikasvit ("Myricaceae") on pieni kasviheimo, joka kuuluu koppisiemenisten "Fagales"-lahkoon, ja on siten pyökki- ja koivukasvien sukulainen.
Suomyrttikasvit ovat puuvartisia kasveja, joiden juurissa on usein typpeä yhteyttäviä bakteereita. Kasveja peittävät aromaattiset rauhaset. Lehdet sijaitsevat kierteisesti ja ovat yksinkertaisia, harvoin syvään pariliuskaisia. Kukat ovat yksineuvoisia ja sijaitsevat kaksi- tai yksikotisesti. Hedekukissa on yhdislehtinen sikiäin, joka on kehänalainen, ja jossa on yksi siemenaihe pohjaistukassa. Hedelmä on luumarja. Siemen on paksukuorinen, ja siinä on enintään niukka endospermi eli siemenvalkuainen.
Heimon levinneisyys on hajanainen ja lajeja kasvaa Amerikassa, Länsi-Euroopassa (Suomessakin yksi: suomyrtti), Itä-Afrikassa ja Itä-Aasiassa (kartta alempana).
Suomyrttikasvit kuuluvat yhdessä jalopähkinäkasvien (Juglandaceae) ja heimon Rhoipteleaceae kanssa yhteiseen kladiin Fagales-lahkossa. Kladin ominaisuuksiin kuuluvat mm. puusolukon kiteitä sisältävät soluketjut, kilpimäiset rauhaskarvat, lehtien korvakkeettomuus, yksi kukka kunkin suojuslehden hangassa ja vain yksi siemenaihe kussakin emikukassa.
Suomyrttikasvien 57 lajia kuuluu neljään sukuun:
Châtillon (Hauts-de-Seine)
Châtillon on Ranskan kunta Pariisin eteläisellä esikaupunkivyöhykkeellä noin seitsemän kilometrin päässä Pariisin keskustasta. Kolmen neliökilometrin laajuisessa kunnassa asuu noin 35 000 ihmistä.
Châtillonin naapurikunnat ovat Bagneux idässä, Fontenay-aux-Roses etelässä, Clamart lännessä, Malakoff pohjoisessa ja Montrouge koillisessa. Paikkakunnan aiempi nimi oli "Châtillon-sous-Bagneux".
Nimi Châtillon [ʃɑtijɔ̃] on kehittynyt latinan sanasta "Castillio", joka esiintyy ensi kerran kirkollisissa asiakirjoissa vuodelta 1192. Se viittaa senaikaiseen linnaan tai maatilaan, jonka sijaintia ei tarkemmin ole pystytty selvittämään mutta joka ilmeisesti kuului Saint-Germain-des-Prés’n luostarille vuoteen 1600 asti. Kylä kasvoi hitaasti lähinnä maanviljelyksen ja kivilouhimon ansiosta.
Châtillonilla on yhteinen metroasema naapurikunta Montrougen kanssa Pariisin metrolinjalla 13. Bussi 68 ajaa sieltä Pariisin Place de Clichylle ja bussit 194, 195 ja 195 Porte d’Orléansiin.
Châtillonissa sijaitsee supernopeiden TGV-junien huoltokeskus.
Lavatanssit (kappale)
”Lavatanssit” on suomalaisyhtye TCT:n kappale. Universal Music julkaisi kappaleen yhtyeen kolmantena singlenä 5. joulukuuta 2014. Kappaleen ovat säveltäneet ja sanoittaneet Matias ja Tuomas Lehtinen sekä Miika Saloranta.
Ville Salmisen ohjaama musiikkivideo kappaleesta julkaistiin YouTubessa yhtyeen Vevo-kanavalla singlen julkaisupäivänä.
”Lavatanssit” ei ole yhtyeen edellisen singlen tavoin sijoittunut listoille esikoissinglen tavoin.
A Sky Full of Stars
A Sky Full of Stars on brittiläisen vaihtoehtorock-yhtye Coldplayn kappale, joka julkaistiin heidän kuudennen, Ghost Stories-studioalbumin toisena singlenä 2. toukokuuta 2014. Yhtye sanoitti ja tuotti kappaleen yhdessä ruotsalaisen Dj-tuottaja Aviciin sekä tuotantotukena olleiden Paul Epworthin, Daniel Greenin sekä Rik Simpsonin kanssa. Kappale nauhoitettiin The Bakery and The Beehivessä Pohjois-Lontoossa, Englannissa.
Julkaisunsa jälkeen "A Sky Full of Stars" sai pääosin positiivisen vastaanoton musiikkikriitikoilta ja se on päässyt kymmenen parhaan joukkoon yli kuudessatoista valtiossa kuten Australiassa, Kanadassa, Euroopassa, Japanissa, Meksikossa, Isossa-Britanniassa ja Yhdysvalloissa. Kappaleeseen liittyvän musiikkivideon ohjasi Mat Whitecross ja se julkaistiin 19. kesäkuuta 2014.
Kappale pääsi listan kärkeen vain muutamissa valtioissa: Italiassa, Israelissa, Luxemburgissa, Portugalissa, Libanonissa ja Belgian Valloniassa. Se saavutti myös Billboardin "Hot Dance Club Songs"-listan kärjen.
George Russell (moottoriurheilija)
George Russell (s. 15. helmikuuta 1998 King’s Lynn, Englanti, Yhdistynyt kuningaskunta) on brittiläinen rata-autoilija.
Russell ajaa kaudella kilpakuljettajana Williamsin F1-tallissa.
Russell aloitti uransa karting-sarjoissa vuonna 2006. Vuonna 2009 hän voitti MSA Britannian- ja British Open -luokkien mestaruudet. Vuonna 2011 Russell siirtyi KF3-luokkaan voittaen SKUSA Supernationals -luokan mestaruuden. Vuonna 2012 hän voitti Euroopan KF3 -luokan mestaruuden.
Vuonna 2014 Russell aloitti kilpauransa ajaen BRDC Formula 4 -sarjassa voittaen heti ensimmäisellä kaudellaan sarjan mestaruuden saavuttaen viisi voittoa, kolme paalupaikkaa, 11 palkintokorokesijaa ja neljä kilpailun nopeinta kierrosta. Samana vuonna hän kilpaili Formula Renault Alps -sarjassa Koiranen GP:n autolla saavuttaen yhden palkintokorokesijan sijoittuen sarjan neljänneksi. Hän kilpaili Koiranen GP ja Tech 1 Racing -talleissa myös Eurocup Formula Renault -sarjassa vierailevana kuljettajana voittaen yhden kilpailun. Palkinnoksi menestyksestään hän voitti McLaren Autosport BRDC Award -palkinnon ja pääsi testaamaan McLarenin Formula 1 -autoa.
Vuonna 2015 Russell kilpaili Euroopan Formula 3 -sarjassa. Hän saavutti yhden voiton ja kolme palkintokorokesijaa sijoittuen loppupisteissä kuudenneksi. Vuonna 2016 Russell jatkoi Euroopan F3 -sarjassa saavuttaen kaksi voittoa ja kolme paalupaikkaa sijoittuen sarjan kolmanneksi.
Vuonna 2017 Russell ajoi GP3-sarjassa ART Grand Prix -tallissa ja voitti mestaruuden.
Williams julkisti lokakuussa 2018 Russellin tehneen tallin kanssa useamman vuoden kuljettajasopimuksen, alkaen kaudesta . Russell ajaa autonnumerolla 63.
Selma–Montgomery-marssit
Selma–Montgomery-marssit olivat vuonna 1965 Alabamassa Yhdysvalloissa toteutettuja rotusorron vastaisia mielenosoitusmarsseja. Ne edistivät kanslaisoikeuksien toteutumista Yhdysvaltain eteläisissä osavaltioissa ja vaikuttivat vuoden 1965 äänioikeuslain syntyyn. Marssien organisointia johtivat muun muassa James Bevel, Martin Luther King ja Bernard Lafayette.
Marssit, joita järjestettiin yhteensä kolme kertaa, lähtivät liikkeelle Selman kaupungista. Suunniteltu reitti kulki Route 80 -valtatietä pitkin Alabaman pääkaupunkiin Montgomeryyn. Matkan pituus oli noin 85 kilometriä.
Ensimmäinen marssi alkoi 7. maaliskuuta. Poliisit pysäyttivät marssijat pampuilla ja kyynelkaasulla jo Selman Edmund Pettus Bridgellä. Tapaus sai lisänimen "Bloody Sunday". Toinen marssi lähti liikkeelle 9. maaliskuuta. Samana iltana aktivisti James Reeb pahoinpideltiin Selmassa. Hän kuoli kaksi päivää myöhemmin.
Kolmas marssi järjestettiin 21. maaliskuuta. Sitä suojaamaan oli määrätty armeijan sotilaita ja kansalliskaartilaisia. Neljän päivän kuluttua marssijat pääsivät perille Alabama State Capitolille, jonka portailla tohtori King piti puheen "How Long, Not Long".
Joulukuussa 2014 sai ensi-iltansa elokuva "Selma", joka kertoo Selma–Montgomery-marsseista.
James Foley (toimittaja)
James Wright ”Jim” Foley (18. lokakuuta 1973 – 19. elokuuta 2014) oli yhdysvaltalainen toimittaja ja kuvaaja, joka toimi uutiskirjeenvaihtajana Syyrian sisällissodassa. Hänet kaapattiin 22. marraskuuta 2012 luoteis-Syyriassa ja mestattiin elokuussa 2014 vastauksena Yhdysvaltojen ilmaiskuihin 2014 Irakin maaperällä. Isis otti vastuun Foleyn surmaamisesta. Foleyn surmannut ”Jihadi-John” tunnistettiin Kuwaitista kuusivuotiaana perheineen Englantiin muuttaneeksi Mohammed Emwaziksi.
Daytonian apinajuttu
Daytonian apinajuttu (myös Daytonin apinajuttu) on amerikansuomalaisen laulajan Antti Syrjäniemen vuonna 1929 levyttämä kappale, joka paremmin tunnetaan Tuomari Nurmion 1980-luvun alussa laulamana versiona. Se kertoo Tennesseen Daytonissa vuonna 1925 käydystä "apinaoikeudenkäynnistä", jossa paikallinen opettaja tuomittiin sakkorangaistukseen evoluutioteorian opettamisesta.
Syrjäniemi levytti sanoittamansa ja säveltämänsä laulun kitaran ja harmonikan säestyksellä New Yorkissa 15. huhtikuuta 1929. Samassa sessiossa äänitettiin myös kaksi muuta musiikkikappaletta sekä kaksi pääosin puhuttua huumoriesitystä. Kappaleen toinen masterlevy on nykyään Yhdysvaltain kongressin kirjaston kokoelmissa. Syrjämäen esitys on mukana myös muutamilla kokoelmalevyillä, kuten Love Recordsin vuonna 1970 julkaisemalla albumilla "Värssyjä sieltä ja täältä" sekä 2013 ilmestyneellä amerikansuomalaisten työväenlaulujen kokoelmalla "Proletaarit nouskaa".
Kappaleen tunnetuimmat versiot ovat Tuomari Nurmion esittämiä nimellä "Daytonan apinajuttu". Hän toimii laulajana Pedro’s Heavy Gentlemenin singlellä, joka on mukana myös vuonna 1980 ilmestyneellä yhtyeen samannimisellä esikoislevyllä. Lisäksi Nurmio esittää kappaleen albumin Ruotsissa julkaistulla versiolla nimellä "Apamålet i Dayton". Kaksi vuotta myöhemmin Nurmio teki laulusta vielä uuden version kokoelma-albumilleen "Valitut Palat". "Daytonan apinajutun" ovat levyttäneet myös ainakin Martti "Huuhaa" Innanen, osana vuonna 1981 valmistunutta radiokuunnelmaansa "Joe Smith Rasilian satemetsässä", sekä iskelmälaulaja Jukka Heino.
The Monster (kappale)
The Monster on yhdysvaltalaisräppäri Eminemin kappale hänen kahdeksannelta, The Marshall Mathers LP 2-studioalbumilta, joka sisältää myös barbadoslaislaulaja Rihannan esittämiä sanoja. Kappaleen sanoittivat Eminem, Jon Bellion, sekä Bebe Rexha, samalla kun tuotannosta vastasi Frequency. "The Monster" merkitsee neljättä kertaa kun Eminem ja Rihanna duetoivat, seuraten kappaleita "Love the Way You Lie", sen jatko-osaa "Love the Way You Lie (Part II)" sekä "Numbia". "The Monster" julkaistiin albumin neljäntenä singlenä 29. lokakuuta 2013. Kappaleen sanoituksissa Rihanna tuo itsensä esiin sanoilla, joissa kerrotaan Rihannan tulemista hänen sisäiseksi demoniksi, kun taas Eminem tuo itsensä esiin hänen maineensa kielteisillä vaikutuksilla.
Julkaisunsa jälkeen kappale on saanut pääosin positiivista palautetta musiikkiriitikoilta, jotka vertailivat sitä kappaleeseen "Love the Way You Lie". "The Monster" on maailmanlaajuisesti kaupallisesti menestynyt, saavuttaen listan kärjen kahdessakymmenessä valtiossa, mukaan lukien Australiassa, Kanadassa, Ranskassa, Irlannissa, Uudessa-Seelannissa, Sveitsissä, Isossa-Britanniassa sekä Yhdysvalloissa Billboard Hot 100-listalla. Se on myös Eminemin ensimmäinen single, joka saavutti Hot R&B/Hip hop Songs-listan ensimmäisen sijan sekä on saavuttanut sijoituksia kymmenen parhaan joukossa Itävallassa, Belgiassa, Italiassa ja Espanjassa.
Kappaleeseen liittyvällä musiikkivideolla nähdään Rihanna Eminemin terapeutti-istunnossa, samalla kun näytetään pätkiä hänen uransa aiemmista musiikkivideoista.
Alan Henning
Alan Henning (15. elokuuta 1967 – 3. lokakuuta 2014) oli Manchesterilainen taksiautoilija ja humanitaarisen avun vapaaehtoinen. 
Hän oli neljäs kaapattu länsimainen henkilö jonka teloituksen ja mestaamisen Isis on videoinut ja julkistanut. Henningin surmanneen "Jihadi-John" on tunnistettu Kuwaitista 6-vuotiaana perheineen Englantiin muuttaneeksi 26-vuotiaaksi Lontoolaiseksi Mohammed Emwaziksi
Habits
Habits on ruotsalaisartisti Tove Lon kappale hänen Truth Serum-debyytti EP:ltä kuten myös hänen Queen of the Clouds-debyyttialbumilta. Se julkaistiin Tove Lon toisena singlenä 25. maaliskuuta 2013 ja uudelleenjulkaistiin 6. joulukuuta 2013 nimellä Habits (Stay High). Kappale julkaistiin Yhdysvalloissa "Truth Serumin" ja "Queen of the Cloudsin" ensimmäisenä singlenä.
"Habitsistä" tuli nukkuva hitti, saavuttaen Yhdysvaltain Billboard Hot 100-listan kolmannen sijoituksen sekä muodostuen Tove Lon parhaiten sijoittuneeksi kappaleeksi. Tove Lo on listan parhaiten menestynyt ruotsalainen artisti kyseisellä listalla sitten Ace of Basen joka saavutti listan kärjen vuonna 1994 kappaleella "The Sign". Kappale saavutti vielä enemmän kansainvälistä menestystä Hippie Sabotagen remiksillä, joka pääsi kymmenen parhaan joukkoon Australiassa, Isossa-Britanniassa sekä monissa muissa Euroopan valtioissa.
David Cawthorne Haines
David Cawthorne Haines (9. toukokuuta 1970 – 13. syyskuuta 2014) oli brittiläinen vuonna 2013 kaapattu avustustyöntekijä, jonka teloituksen Isis on videoinut ja julkistanut. Hainesin surmanneen "Jihadi-John"in on tunnistettu Kuwaitista 6-vuotiaana perheineen Englantiin muuttaneeksi 26-vuotiaaksi Lontoolaiseksi Mohammed Emwaziksi.
Matthew Ford
Matthew Ford (s. 9. lokakuuta 1984) on yhdysvaltalainen jääkiekkoilija, joka pelaa AHL-joukkue Oklahoma City Baronsissa.
Avellino
Avellino on kunta Italiassa Campanian alueella ja se on samannimisen Avellinon maakunnan pääkaupunki.
Alueella sijaitsi antiikin aikaan Abellinum-niminen kaupunki. Sen arkeologiset rauniot sijaitsevat aivan nykyisen Avellinon läheisyydessä. Roomalaiset valloittivat alueen samnilaisilta vuonna 293 eaa. Aquilonian taistelussa.
Avellino oli yksi pahiten vuonna 1980 Irpinian maanjäristyksestä kärsineitä kuntia. Kunnassa menehtyi järistyksessä 82 henkilöä.
Kunnan tärkein nähtävyys on kaupungin tuomiokirkko Duomo di Avellino. Sen rakentaminen aloitettiin vuonna 1132 ja se on tyyliltään romaaninen.
Kaupungin koripallojoukkue S.S. Felice Scandone pelaa Italian ylimmällä tasolla Serie A:ssa.
Alhonjärvi (Hämeenkyrö)
Alhonjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Järven pinta-ala on 87,7 hehtaaria ja sen pituus on 2,1 kilometriä ja leveys 600 metriä. Järveen laskee ympäristön suo-ojia ja pelto-ojia. Sen luusua sijaitsee järven etelärannalla, josta saa alkuunsa 9,7 kilometriä pitkä laskujoki Mustanmyllynjoki, jonka nimi muuttuu puolivälissä Kyröjoeksi. Kyröjoki yhtyy lopuksi Pukaranjokeen.
Järven rantaviiva on 5,1 kilometriä pitkä ja ranta on puoliksi peltomaata ja moreeni- ja kalliopohjaista metsämaastoa. Rannoilla on kuusi maatilaa ja joitakin loma-asuntoja, joille pääsee Hämeenkyröön johtavalta tieltä. Järvessä on yksi saari, jonka nimi on Karikivi.
Suomen euroviisukarsinta 1971
Suomen euroviisukarsinta 1971 oli kilpailu, jossa valittiin Suomen edustaja vuoden 1971 Eurovision laulukilpailuun. Kilpailu järjestettiin muutaman avoimen sävellyskilpailun jälkeen jälleen kutsukilpailuna. Yhdeksälle suomalaissäveltäjälle lähetettiin kutsu kilpailuun, mutta heistä yksi, Toivo Kärki, kieltäytyi, joten karsinnassa kuultiin kahdeksan kappaletta.
Karsinnan finaali käytiin 13. helmikuuta Ylen tv-studiossa 2 nimellä "Kohti Dublinia", ja se lähetettiin suorana YLE TV1:ssä kello 19.20 alkaen. Kapellimestarina toimi Ossi Runne. Voittajan valitsi 30-henkinen raati. Raadin jäsenistä 24 oli tavallisia musiikin kuuntelijoita, kaksi jokaisesta Suomen 12 maakuntaradiosta. Loput kuusi olivat musiikin asiantuntijoita. Jokainen tuomari antoi kaikille kappaleille pisteitä välillä 1-5. Käytäntö oli miltei sama kuin kansainvälisessä finaalissa.
Tervajärvi (Hämeenkyrö)
Tervajärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Järven pinta-ala on 1,9 hehtaaria ja sen pituus on 300 metriä ja leveys 120 metriä. Järveen laskee viereisen pellon ojat. Sen luusua sijaitsee järven pohjoisrannalla, josta saa alkuunsa 600 metriä pitkä Karinoja, joka yhtyy Kyrönjokeen.
Järven rantaviiva on 0,63 kilometriä pitkä ja ranta on puoliksi peltomaata ja puoliksi moreeni- ja kalliopohjaista metsämaastoa. Rannalle on rakennettu kaksi loma-asuntoa, joille johtaa tie Nukarinkulman kylältä.
Bagneux (Hauts-de-Seine)
Bagneux on Ranskan kunta Pariisin eteläisellä esikaupunkialueella. Se kuuluu Hauts-de-Seinen departementtiin ja Île-de-Francen hallintoalueeseen. Siellä on arviolta 38 817 asukasta (vuonna 2014) ja sen pinta-ala on 4,19 neliökilometriä.
Bagneux’n naapurikunnat ovat Montrouge pohjoisessa, Châtillon ja Fontenay-aux-Roses lännessä, Sceaux ja Bourg-la-Reine etelässä sekä Arcueil ja Cachan idässä.
Bagneux’n läpi kulki aikoinaan Via Turonensis, pyhiinvaellusreitti Espanjan Santiago de Compostelaan.
Ala-Tervajärvi
Ala-Tervajärvi , joka voidaan kirjoittaa myös Ala Tervajärvi , on Pirkanmaalla Hämeenkyrössä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Ovaalin muotoisen järven pinta-ala on 1,4 hehtaaria ja sen halkaisija on 150 metriä. Järveen laskee ympäröivän peltoalueen oja. Järven läpi laskee Kyröjoki, jonka luusua sijaitsee järven etelärannalla.
Järven rantaviiva on 0,45 kilometriä pitkä ja ranta on kokonaan peltomaata. Rannalla on yksi loma-asunto ja järven lähellä on maatila, joille johtaa tie Nukarinkulman kylältä.
Käkijärvi (Hämeenkyrö)
Käkijärvi on Pirkanmaalla Hämeenkyrössä Kintuksen kylässä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Ovaalin muotoisen järven pinta-ala on 2,7 hehtaaria ja sen halkaisija on 300 metriä. Järveen laskee ympäröivien peltojen ojia ja sen luusua sijaitsee järven lounaisrannalla, josta saa alkuunsa 2,2 kilometriä pitkä laskuoja, joka yhtyy Kyröjokeen.
Järven rantaviiva on 1,0 kilometriä pitkä ja ranta on puoliksi peltomaata ja puoliksi moreeni- ja kalliopohjaista metsämaastoa. Rannalle on rakennettu vain yksi loma-asunto. Järvi on kasvamassa umpeen ja sen keskellä on saari.
Vuoden 1855−56 Kalmbergin kartastossa järven nimi kirjoitettiin "Kundusjärvi". Luultavasti se piti kirjoittaa Kindusjärvi sen äärellä olevan nykyisen Kintus nimisen kylän mukaan. Tähän viittaa myös alempana sijaitseva "Wähä Kindusjärvi".
Kintusjärvi
Kintusjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Ovaalin muotoisen järven pinta-ala on 2,4 hehtaaria ja sen halkaisija on 200 metriä. Järveen laskee ympröivien peltojen ja rantasuon ojia ja sen luusua sijaitsee järven luoteisrannalla, josta saa alkuunsa 1,5 kilometriä pitkä Luojuunoja, joka yhtyy Kyröjokeen sen alajuoksulla.
Järven rantaviiva on 0,60 kilometriä pitkä ja ranta on pääosin peltomaan ympäröimää suota. Rannalla on vain yksi rakennus.
Vuoden 1855−56 Kalmbergin kartastossa järven nimi kirjoitettiin "Wähä Kindusjärvi".
Raision kirjastotalo
Raision kirjastotalo on kesäkuussa 1999 valmistunut Raision kaupunginkirjaston pääkirjasto Vaisaaren kaupunginosassa. Kirjastotalossa on lisäksi auditorio "Martinsali" ja kaupungin johtokeskus. Kirjastotalossa on kolminkertaiset tilat verrattuna Raision vanhaan pääkirjastoon. Raision kirjastotalo on myös Raision kaupunginkirjaston ainoa kirjasto, kun sivukirjasto Petäsmäen kirjasto suljettiin kesällä 2013. Betoniteollisuus ry myönsi kirjastotalolle ja auditoriolle Vuoden 1999 betonirakenne -tunnustuksen.
Kirjastosta järjestettiin yleinen arkkitehtikilpailu, jonka voitti vuonna 1996 työ, jossa värikäs ympäristöstään erottuva kirjasto-auditorio koostuu veistoismaisista massakappaleista. Kirjastotaloa rakennettiin maaliskuusta 1998 kesäkuuhun 1999. Käyttöön rakennus otettiin 29. syyskuuta 1999. Kirjastotalo maksoi 47,3 miljoonaa markkaa, josta kirjaston osuus oli 35 miljoonaa markkaa. Valtionapua kaupunki sai 11 miljoonaa markkaa.
Kirjastossa on muun muassa auditorio, kirjastosaleja, lehtilukusali ja musiikkiosasto, joita yhdistää sisäkatumaisesti aulatila. Rakennuksen eri osien käyttötarkoitukset näkyvät eri väreinä ja materiaaleina sekä sisällä että ulkona. Rakennuksessa on käytetty monipuolisesti erilaisia betonirakenteita. Rakennuksen betonirakenteiset ulkoseinät on rapattu värilaasteilla. Julkisivussa on käytetty lisäksi lasia, sementtikuitulevyä, esipatinoituja sinkkilevyjä ja tervattua, piilukirveellä veistettyä puuta. Rakennusta ympäröi maisema-arkkitehti Ria Ruokosen suunnitelema kivipuutarha istutuksineen.
Kirjastotalon Martinsali-auditoriossa on 250 istumapaikkaa. Auditoriossa järjestetään säännöllisesti muun muassa kirjailijamatineoita, konsertteja sekä teatteri- ja elokuvaesityksiä. Auditorion seinät ovat kaarevat samoin katsomon kaarevana nouseva porrastus.
Kirjastotalon lasiseinään ja sen edustalle valmistui syksyllä 2014 Tiina Vainion suunnittelema julkinen taideteos, "Ajan Rajat".
Courbevoie
Courbevoie [] on Ranskan kunta aivan Pariisin länsipuolella. Courbevoien keskustasta on matkaa Pariisin rajalle kaksi ja Pariisin keskustaan 8,2 kilometriä. Kunnassa on arviolta 84 658 asukasta (vuonna 2014) ja sen pinta-ala on 4,17 neliökilometriä. Courbevoie on yksi koko Euroopan tiheimmin asutuista kunnista: väestötiheys on noin 20 300 henkeä neliökilometrillä. Moderni toimistotornien alue La Défense kuuluu osin Courbevoien kuntaan, mutta myös Puteaux’n ja Nanterren kuntiin.
Nimi Courbevoie tulee latinan sanasta "Curva Via" ja tarkoittaa mutkaista tietä. Nimen arvellaan tulevan Pariisista Normandiaan johtavasta vanhasta tiestä, joka teki jyrkkiä mutkia Courbevoien kukkulan ylittääkseen.
Kolumbuksen päivä
Kolumbuksen päivä () on Yhdysvalloissa vuosittain lokakuun toisena maanantaina vietettävä kansallinen juhlapäivä, jolla muistetaan tutkimusmatkailija Kristoffer Kolumbusta ja Amerikan löytämistä. Päivää vietettiin vuoteen 1971 saakka aina 12. lokakuuta, mutta sen jälkeen se muutettiin lokakuun toiseksi maanantaiksi. Päivä tulee siitä, että 12. lokakuuta 1492 Kolumbus astui ensimmäistä kertaa maihin Uudessa maailmassa. Kolumbuksen päivää juhlitaan yleensä näyttävillä paraateilla.
Kolumbuksen päivä on ollut suosittu varsinkin amerikanitalialaisten keskuudessa Kolumbuksen italialaisen syntyperän vuoksi. Tiettävästi ensimmäisen kerran päivää juhli New Yorkin St. Tammany -seura vuonna 1792, jolloin tuli kuluneeksi 300 vuotta Kolumbuksen Amerikkaan saapumisesta. Vuonna 1892 vastaavaa 400-vuotisjuhlaa vietettiin maanlaajuisesti presidentti Benjamin Harrisonin julistuksella. Amerikanitalialaiset aloittivat päivän vuosittaisen viettämisen 1800-luvun lopulla. Varsinkin Kolumbuksen ritarit -niminen roomalaiskatolinen hyväntekeväisyysjärjestö ajoi Kolumbuksen päivän muuttamista viralliseksi juhlapäiväksi. Se sai virallisen statuksen ensimmäisenä Coloradon osavaltiossa vuonna 1907. Lopulta presidentti Franklin D. Roosevelt määräsi vuonna 1934 Kolumbuksen päivän kansalliseksi juhlapäiväksi. Määräys astui voimaan 1937.
Viime vuosina Kolumbuksen päivän yhteydessä on nostettu esiin kysymys eurooppalaisten Amerikan-valloituksen tuhoisasta vaikutuksesta alkuperäiskansoihin. Jotkut ovat kieltäytyneet viettämästä Kolumbuksen päivää ja ehdottaneet sen tilalle ”alkuperäiskansojen päivää”. Jotkin Yhdysvaltain osavaltiot eivät tunnusta Kolumbuksen päivää eivätkä vietä sitä vapaapäivänä.
Kolumbuksen Amerikkaan saapumista on juhlittu myös hänen synnyinmaassaan Italiassa sekä Kolumbuksen retket rahoittaneessa Espanjassa. Monissa Latinalaisen Amerikan espanjankielisissä maissa vietetään samana päivänä Día de la Raza -nimistä juhlapäivää, jonka sisältö ei tosin keskity Kolumbukseen vaan alkuperäiskansojen ja eurooppalaisten valloittajien sulautumisesta seuranneeseen oman kansallisen kulttuurin syntymiseen. Joissain maissa juhlaan kuuluu uskonnollisia seremonioita.
Puteaux
Puteaux [pyto] on Ranskan kunta heti Pariisin länsipuolella. Matkaa Pariisin keskustaan on noin 8,5 kilometriä. Moderni toimistotornien alue La Défense sijoittuu suurelta osin Puteaux’hon. Kunnassa on arviolta 44 506 asukasta (vuonna 2014) ja sen pinta-ala on 3,19 neliökilometriä.
Ensimmäiset maininnat kylästä on löydetty apotti Sugerin asiakirjoista vuodelta 1148 nimellä "Putiauz". Sana tulee vanhan ranskan sanasta "putel", joka tarkoittaa suota. Toisen teorian mukaan sana tulee latinan sanasta "puteoli", joka tarkoittaa pieniä lähteitä tai kaivoja.
Seinen vasemmalla rannalla sijaitseva Puteaux rajoittuu pohjoisessa Courbevoien, lännessä Nanterren ja etelässä Suresnesin kuntaan sekä idässä Neuilly-sur-Seineen. Alue nimeltä "Bas de Puteaux" rautatien ja Seinejoen välissä on vanhin kaupunkimainen alue Puteaux’ssa. Siellä sijaitsevat vuodelta 1934 oleva kaupungintalo ja suuri ostoskeskus. "Haut de Puteaux" sijaitsee rautatiestä itään ja "La Défense" kunnan pohjoisosassa. Joessa oleva saari "Île de Puteaux" on asumaton, mutta siellä on urheilulaitoksia.
Verotulot etenkin La Défensen alueen yrityksistä tekevät Puteaux’sta yhden Ranskan vauraimmista kunnista. 1900-luvun alussa kunnan taloutta hallitsi autotehdas De Dion-Bouton sekä sen jälkeen monet puolustusteollisuuden tuotantolaitokset.